— Вядома, прыйдзецца ўнесці некаторыя змены ці нават стварыць нешта новае, неабходнае для камфорту гасцей. Напрыклад, для 6 тысяч чалавек патрэбныя вялікая зона харчавання, якая працуе 24 гадзіны ў суткі, асобныя месцы адпачынку, а таксама высакахуткасны Wi-Fi на ўсёй тэрыторыі Студэнцкай вёскі. Вакол яе плануюць узвесці агароджу, каб забяспечыць гасцям бяспеку. Пакуль незразумела, будзе яна часовай або пастаяннай. На тэрыторыі Студэнцкай вёскі таксама будуецца новы восьмы корпус. Яго будаўніцтва плануюць завяршыць да канца 2018 года.